[pic] | COMISIA COMUNITĂŢILOR EUROPENE |

Bruxelles, 11.2.2008

COM(2008) 71 final

2008/0032 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de adaptare la Decizia 1999/468/CE a Consiliului, astfel cum a fost modificată prin Decizia 2006/512/CE, a anumitor acte care fac obiectul procedurii menţionate la articolul 251 din tratat, în ceea ce priveşte procedura de reglementare cu control Adaptare la procedura de reglementare cu control Partea a patra

(prezentată de Comisie)

CUPRINS

ANEXA 8

1.Întreprinderi……………………………………………………………….………………….8

1.1. Directiva Parlamentului European şi a Consiliului 97/68/CE din 16 decembrie 1997 privind apropierea legislaţiilor statelor membre referitoare la măsurile împotriva emisiei de poluanţi gazoşi şi de pulberi provenind de la motoarele cu ardere internă care urmează să fie instalate pe echipamentele mobile fără destinaţie rutieră............................................................................................................................8

1.2. Directiva 98/79/CE a Parlamentului European şi a Consiliului din 27 octombrie 1998 privind dispozitivele medicale pentru diagnostic in vitro 9

1.3. Directiva 1999/5/CE a Parlamentului European şi a Consiliului din 9 martie 1999 privind echipamentele hertziene şi echipamentele terminale de telecomunicaţii şi recunoaşterea reciprocă a conformităţii acestora 13

1.4. Regulamentul (CE) nr. 141/2000 al Parlamentului European şi al Consiliului din 16 decembrie 1999 privind produsele medicamentoase orfane 14

1.5. Directiva 2001/20/CE a Parlamentului European şi a Consiliului din 4 aprilie 2001 de apropiere a actelor cu putere de lege şi a actelor administrative ale statelor membre privind aplicarea bunelor practici clinice în cazul efectuării de studii clinice pentru evaluarea produselor medicamentoase de uz uman 16

1.6. Directiva 2001/82/CE a Parlamentului European şi a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare 17

1.7. Directiva 2006/42/CE a Parlamentului European şi a Consiliului din 17 mai 2006 din 17 mai 2006 privind echipamentele tehnice şi de modificare a Directivei 95/16/CE (reformare) 20

2. Mediu 21

2.1. Directiva 96/59/CE a Consiliului din 16 septembrie 1996 privind eliminarea bifenililor policloruraţi şi a terfenililor policloruraţi (PCB/TPC) 21

2.2. Directiva 98/83/CE a Consiliului din 3 noiembrie 1998 privind calitatea apei destinate consumului uman 23

2.3. Regulamentul (CE) nr. 2037/2000 al Parlamentului European şi al Consiliului din 29 iunie 2000 privind substanţele care diminuează stratul de ozon 24

2.4. Regulamentul (CE) nr. 166/2006 al Parlamentului European şi al Consiliului de instituire a unui registru european al emisiilor şi transferului de poluanţi şi de modificare a Directivelor 91/689/CEE şi 96/61/CE ale Consiliului 28

2.5. Directiva 2006/7/CE a Parlamentului European şi a Consiliului din 15 februarie 2006 privind gestionarea calităţii apei pentru scăldat şi de abrogare a Directivei 76/160/CEE 29

2.6. Directiva 2006/21/CE a Parlamentului European şi a Consiliului din 15 martie 2006 privind gestionarea deşeurilor din industriile extractive şi de modificare a Directivei 2004/35/CE 30

3. Eurostat 32

3.1. Regulamentul (CE) nr. 2494/95 al Consiliului din 23 octombrie 1995 privind indicii armonizaţi ai preţurilor de consum 32

3.2. Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forţei de muncă din Comunitate 34

3.3. Regulamentul (CE) nr. 1165/98 din 19 mai 1998 privind statisticile pe termen scurt 35

3.4. Regulamentul (CE) nr. 530/1999 al Consiliului privind statisticile structurale ale câştigurilor salariale şi ale costului forţei de muncă 43

3.5. Regulamentul (CE) nr. 450/2003 al Parlamentului European şi al Consiliului privind indicele costului forţei de muncă 45

3.6. Regulamentul (CE) nr. 1552/2005 al Parlamentului European şi al Consiliului din 7 septembrie 2005 privind statisticile referitoare la formarea profesională în întreprinderi 48

4. Piaţa internă 50

4.1. Regulamentul (CE) nr. 2195/2002 al Parlamentului European şi al Consiliului din 5 noiembrie 2002 privind Vocabularul comun privind achiziţiile publice (CPV) 50

4.2. Directiva 2004/17/CΕ a Parlamentului European şi a Consiliului din 31 martie 2004 de coordonare a procedurilor de atribuire a contractelor de achiziţii în sectoarele apei, energiei, transporturilor şi serviciilor poştale 51

4.3. Directiva 2004/18/CE a Parlamentului European şi a Consiliului din 31 martie 2004 privind coordonarea procedurilor de atribuire a contractelor de achiziţii publice de lucrări, de bunuri şi de servicii 54

5. Sănătate şi protecȚia consumatorilor 57

5.1. Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanţii din alimente 57

5.2. Directiva 93/74/CEE a Consiliului din 13 septembrie 1993 privind furajele destinate unor scopuri nutriţionale speciale 58

5.3. Directiva 96/23/CE a Consiliului din 29 aprilie 1996 privind măsurile de monitorizare a anumitor substanţe şi reziduuri ale acestora în animale vii şi în produse şi de abrogare a Directivelor 85/358/CEE şi 86/469/CEE şi a Deciziilor 89/187/CEE şi 91/664/CEE 60

5.4. Regulamentul (CE) nr. 258/97 al Parlamentului European şi al Consiliului din 27 ianuarie 1997 privind alimentele şi ingredientele alimentare noi 63

5.5. Decizia nr. 2119/98/CE a Parlamentului European şi a Consiliului din 24 septembrie 1998 de creare a unei reţele de supraveghere epidemiologică şi control al bolilor transmisibile în Comunitate 64

5.6. Directiva 2000/13/CE a Parlamentului European şi a Consiliului din 20 martie 2000 privind apropierea legislaţiilor statelor membre referitoare la etichetarea şi prezentarea produselor alimentare, precum şi la publicitatea acestora 66

5.7. Directiva 2001/37/CE a Parlamentului European şi a Consiliului din 5 iunie 2001 privind apropierea actelor cu putere de lege şi a actelor administrative ale statelor membre în materie de fabricare, prezentare şi vânzare a produselor din tutun 69

5.8. Directiva 2001/95/CE a Parlamentului European şi a Consiliului din 3 decembrie 2001 privind siguranţa generală a produselor 71

5.9. Regulamentul (CE) nr. 178/2002 al Parlamentului European şi al Consiliului din 28 ianuarie 2002 de stabilire a principiilor şi a cerinţelor generale ale legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor în domeniul siguranţei produselor alimentare 72

5.10. Regulamentul (CE) nr. 1774/2002 al Parlamentului European şi al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman 74

5.11. Directiva 2002/98/CE a Parlamentului European şi a Consiliului din 27 ianuarie 2003 privind stabilirea standardelor de calitate şi securitate pentru recoltarea, controlul, prelucrarea, stocarea şi distribuirea sângelui uman şi a componentelor sanguine şi de modificare a Directivei 2001/83/CE 83

5.12. Regulamentul (CE) nr. 1831/2003 al Parlamentului European şi al Consiliului din 22 septembrie 2003 privind aditivii din hrana animalelor 85

5.13. Regulamentul (CE) nr. 2065/2003 al Parlamentului European şi al Consiliului din 10 noiembrie 2003 privind aromele de fum utilizate sau destinate utilizării în sau pe produsele alimentare 87

5.14. Regulamentul (CE) nr. 2160/2003 al Parlamentului European şi al Consiliului din 17 noiembrie 2003 privind controlul salmonelei şi al altor agenţi zoonotici specifici, prezenţi în reţeaua alimentară 88

5.15. Directiva 2004/23/CE a Parlamentului European şi a Consiliului din 31 martie 2004 privind stabilirea standardelor de calitate şi securitate pentru donarea, obţinerea, controlul, prelucrarea, conservarea, stocarea şi distribuirea ţesuturilor şi a celulelor umane 91

5.16. Regulamentul (CE) nr. 882/2004 al Parlamentului European şi al Consiliului din 29 aprilie 2004 privind controalele oficiale efectuate pentru a asigura verificarea conformităţii cu legislaţia privind hrana pentru animale şi produsele alimentare şi cu normele de sănătate animală şi de bunăstare a animalelor 93

5.17. Regulamentul (CE) nr. 1935/2004 al Parlamentului European şi al Consiliului din 27 octombrie 2004 privind materialele şi obiectele destinate să vină în contact cu produsele alimentare şi de abrogare a Directivelor 80/590/CEE şi 89/109/CEE 96

6. Energie şi transporturi 98

6.1. Directiva 96/98/CE a Consiliului din 20 decembrie 1996 privind echipamentele maritime 98

6.2. Regulamentul (CE) nr. 2099/2002 al Parlamentului European şi al Consiliului din 5 noiembrie 2002 de instituire a unui Comitet pentru siguranţa maritimă şi prevenirea poluării de către nave (COSS) şi de modificare a regulamentelor privind siguranţa maritimă şi prevenirea poluării de către nave 100

6.3. Directiva 2003/42/CE a Parlamentului European şi a Consiliului din 13 iunie 2003 privind raportarea evenimentelor în aviaţia civilă 102

6.4. Directiva 2004/36/CE a Parlamentului European şi a Consiliului din 21 aprilie 2004 privind siguranţa aeronavelor ţărilor terţe care folosesc aeroporturile comunitare 103

6.5. Regulamentul (CE) nr. 868/2004 al Parlamentului European şi al Consiliului din 21 aprilie 2004 privind protecţia împotriva subvenţionării şi practicilor tarifare neloiale ale ţărilor nemembre, care cauzează prejudicii operatorilor de transport aerian comunitari prin furnizarea de servicii aeriene similare 105

6.6. Directiva 2004/54/CE a Parlamentului European şi a Consiliului din 29 aprilie 2004 privind cerinţele minime de siguranţă pentru tunelurile din Reţeaua rutieră transeuropeană 106

6.7. Regulamentul (CE) nr. 2111/2005 al Parlamentului European şi al Consiliului din 14 decembrie 2005 de stabilire a unei liste comunitare a transportatorilor aerieni care se supun unei interdicţii de exploatare pe teritoriul Comunităţii şi de informare a pasagerilor transportului aerian cu privire la identitatea transportatorului aerian efectiv şi de abrogare a articolului 9 din Directiva 2004/36/CE 107

(7) În anexa III punctul 1.3.2, ultimul paragraf se înlocuieşte cu următorul text:

„Înaintea introducerii secvenţei de încercare compuse rece/fierbinte, Comisia modifică simbolurile (anexa I secţiunea 2.18), secvenţa de încercare (anexa III) şi ecuaţiile de calcul (apendicele 3 la anexa III). Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15 alineatul (2).”

2008/0032 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de adaptare la Decizia 1999/468/CE a Consiliului, astfel cum a fost modificată prin Decizia 2006/512/CE, a anumitor acte care fac obiectul procedurii menţionate la articolul 251 din tratat, în ceea ce priveşte procedura de reglementare cu control Adaptare la procedura de reglementare cu control Partea a patra

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 47 alineatul (2), articolul 55, articolul 71 alineatul (1), articolul 80 alineatul (2), articolul 95, articolul 152 alineatul (4) literele (a) şi (b), articolul 175 alineatul (1) şi articolul 285 alineatul (1),

având în vedere propunerea Comisiei[1],

având în vedere avizul Comitetului Economic şi Social European[2],

având în vedere avizul Băncii Centrale Europene[3],

după consultarea Comitetului Regiunilor,

hotărând în conformitate cu procedura prevăzută la articolul 251 din tratat[4],

întrucât:

(1) Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei[5] a fost modificată prin Decizia 2006/512/CE, care a introdus procedura de reglementare cu control pentru măsurile cu caracter general concepute în vederea modificării unor elemente neesenţiale ale unui act de bază adoptat în conformitate cu procedura menţionată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesenţiale.

(2) În conformitate cu Declaraţia comună a Parlamentului European, a Consiliului şi a Comisiei[6] privind Decizia 2006/512/CE, pentru ca această nouă procedură să fie aplicabilă actelor deja în vigoare adoptate în conformitate cu procedura prevăzută la articolul 251 din tratat, acestea trebuie să fie adoptate în conformitate cu procedurile aplicabile.

(3) Modificările care trebuie aduse, în acest scop, actelor în cauză privesc numai procedurile comitetelor şi, prin urmare, nu necesită transpunere din partea statelor membre, în cazul directivelor,

ADOPTĂ PREZENTUL REGULAMENT:

Articolul 1

Actele din lista prevăzută în anexă se adaptează, în conformitate cu anexa menţionată anterior, la Decizia 1999/468/CE, astfel cum a fost modificată prin Decizia 2006/512/CE.

Articolul 2

Trimiterile la dispoziţiile actelor prevăzute în anexă se interpretează ca trimiteri la dispoziţiile respective, astfel cum sunt adaptate de prezentul regulament.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles, […].

Pentru Parlamentul European Pentru Consiliu

Preşedintele Preşedintele

[…] […]

ANEXĂ

1. ÎNTREPRINDERI

1.1. Directiva Parlamentului European şi a Consiliului 97/68/CE din 16 decembrie 1997 privind apropierea legislaţiilor statelor membre referitoare la măsurile împotriva emisiei de poluanţi gazoşi şi de pulberi provenind de la motoarele cu ardere internă care urmează să fie instalate pe echipamentele mobile fără destinaţie rutieră [7]

În ceea ce priveşte Directiva 97/68/CE, Comisia ar trebui să fie împuternicită, în special, să determine condiţiile în care ar trebui adoptate modificările care sunt necesare în lumina adaptării la progresul tehnic. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei menţionate anterior, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 97/68/CE se modifică după cum urmează:

(1) La articolul 4 alineatul (2), ultima teză se înlocuieşte cu următorul text:

„Comisia modifică anexa VIII. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15 alineatul (2).”

(2) La articolul 7a, alineatul (4) se înlocuieşte cu următorul text:

„Comisia adaptează anexa VII pentru a integra informaţiile suplimentare şi specifice care pot fi necesare în ceea ce priveşte certificatul de omologare de tip pentru motoarele care trebuie instalate pe navele de navigaţie interioară. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15 alineatul (2).”

(3) Articolul 14 se înlocuieşte cu următorul text:

„Articolul 14

Comisia adoptă orice modificări necesare pentru a adapta la progresul tehnic anexele, cu excepţia cerinţelor menţionate în anexa I secţiunea 1, secţiunile 2.1-2.8 şi secţiunea 4.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15 alineatul (2).”

(4) Articolul 14a se înlocuieşte cu următorul text:

„Articolul 14a

Comisia analizează dificultăţi tehnice care pot fi întâmpinate în ceea ce priveşte respectarea cerinţelor din etapa II pentru anumite utilizări ale motoarelor, în special a echipamentelor mobile în care sunt instalate motoare din clasele SH:2 şi SH:3. În cazul în care din studiile efectuate de Comisie reiese că, din motive tehnice, pentru anumite echipamente mobile, în special cele echipate cu motoare portabile multipoziţionale de uz profesional, nu se pot respecta termenele respective, aceasta prezintă până la 13 decembrie 2003 pentru echipamentele în cauză un raport însoţit de propuneri adecvate de prelungire a perioadei menţionate la articolul 9a alineatul (7) şi/sau derogări suplimentare, de cel mult cinci ani, exceptând circumstanţele excepţionale.

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 15 alineatul (2).”

(5) Articolul 15 se modifică după cum urmează:

(a) Alineatul 2 se înlocuieşte cu următorul text:

„(2) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(b) Alineatul (3) se elimină.

(6) În anexa I punctul 4.1.2.7, ultima teză se înlocuieşte cu următorul text:

„Comisia defineşte zona de control în care se aplică procentul care nu poate fi depăşit, precum şi condiţiile de funcţionare ale motoarelor excluse. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15 alineatul (2).”

(7) În anexa III punctul 1.3.2, ultimul paragraf se înlocuieşte cu următorul text:

„Înaintea introducerii secvenţei de încercare compuse rece/fierbinte, Comisia modifică simbolurile (anexa I secţiunea 2.18), secvenţa de încercare (anexa III) şi ecuaţiile de calcul (apendicele 3 la anexa III). Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15 alineatul (2).”

1.2. Directiva 98/79/CE a Parlamentului European şi a Consiliului din 27 octombrie 1998 privind dispozitivele medicale pentru diagnostic in vitro [8]

În ceea ce priveşte Directiva 98/79/CE, Comisia ar trebui să fie împuternicită, în special, să adopte specificaţii tehnice comune pentru a stabili criterii adecvate de evaluare şi reevaluare a performanţei adecvate, criteriile de eliberare de loturi, metode de referinţă şi substanţe de referinţă, să adopte măsuri speciale de monitorizare a sănătăţii şi să modifice anexa II. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 98/79/CE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Atunci când, din motive imperative de urgenţă, termenele care se aplică în mod normal în cadrul procedurii de reglementare cu control nu pot fi respectate, Comisia trebuie să aplice procedura de urgenţă prevăzută la articolul 5a alineatul (6) din Decizia 1999/468/CE pentru adoptarea unor interdicţii, restricţii sau cerinţe speciale pentru anumite produse.

Prin urmare, Directiva 98/79/CE se modifică după cum urmează:

(1) La articolul 5 alineatul (3), paragraful al doilea se înlocuieşte cu următorul text:

„Comisia adoptă specificaţiile tehnice comune, care se publică în Jurnalul Oficial al Uniunii Europene .

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 7 alineatul (3).”

(2) Articolul 7 se înlocuieşte cu următorul text:

„Articolul 7

(1) Comisia este asistată de comitetul instituit prin articolul 6 alineatul (2) din Directiva 90/385/CEE (denumit în continuare „comitetul”).

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

(4) În cazul în care se face trimitere la prezentul alineat, se aplică articolul 5a alineatele (1), (2), (4) şi (6) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(3) La articolul 10, alineatul (5) se înlocuieşte cu următorul text:

„(5) Statele membre iau toate măsurile necesare pentru a se asigura că notificările menţionate la alineatele (1) şi (3) sunt înregistrate de îndată în baza de date descrisă la articolul 12.

Procedurile de punere în aplicare a prezentului articol, în special cele referitoare la notificare si la conceptul de modificare semnificativă, se adoptă în conformitate cu procedura de reglementare menţionată la articolul 7 alineatul (2).”

(4) La articolul 11, alineatul (5) se înlocuieşte cu următorul text:

„(5) La cerere, statele membre informează celelalte state membre cu privire la detaliile menţionate la alineatele (1)–(4). Procedurile de punere în aplicare a prezentului articol se adoptă în conformitate cu procedura de reglementare menţionată la articolul 7 alineatul (2).”

(5) La articolul 12, alineatul (3) se înlocuieşte cu următorul text:

„(3) Procedurile de punere în aplicare a prezentului articol se adoptă în conformitate cu procedura de reglementare menţionată la articolul 7 alineatul (2).”

(6) Articolul 13 se înlocuieşte cu următorul text:

„Articolul 13

Atunci când un stat membru consideră că, în ceea ce priveşte un anumit produs sau grup de produse, pentru a asigura protecţia sănătăţii şi siguranţei şi/sau pentru a se asigura că sunt respectate cerinţele de sănătate publică, în temeiul articolului 36 din tratat, disponibilitatea acestor produse ar trebui interzisă, restricţionată sau condiţionată de anumite cerinţe, poate lua orice măsuri tranzitorii necesare şi justificate. Acesta informează apoi Comisia şi toate celelalte state membre, justificându-şi decizia. Comisia consultă părţile interesate şi statele membre şi, atunci când măsurile naţionale sunt justificate, adoptă măsurile comunitare necesare.

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 7 alineatul (3). Din motive imperative de urgenţă, Comisia poate să utilizeze procedura de urgenţă menţionată la articolul 7 alineatul (4).”

(7) La articolul 14, alineatul (1) se înlocuieşte cu următorul text:

„(1) Atunci când un stat membru consideră că ar trebui luată una din următoarele măsuri, acesta înaintează Comisiei o cerere justificată corespunzător şi îi solicită luarea măsurilor necesare:

(a) modificarea sau extinderea listei dispozitivelor din anexa II;

(b) stabilirea conformităţii unui dispozitiv sau a unei categorii de dispozitive, prin derogare de la dispoziţiile articolului 9, aplicând una sau mai multe dintre procedurile menţionate la articolul 9.

Măsurile menţionate la litera (a) a prezentului alineat fiind destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 7 alineatul (3).

Comisia adoptă măsurile menţionate la litera (b) a prezentului alineat, în conformitate cu procedura menţionată la articolul 7 alineatul (2).”

1.3. Directiva 1999/5/CE a Parlamentului European şi a Consiliului din 9 martie 1999 privind echipamentele hertziene şi echipamentele terminale de telecomunicaţii şi recunoaşterea reciprocă a conformităţii acestora[9]

În ceea ce priveşte Directiva 1999/5/CE, Comisia ar trebui să fie împuternicită, în special, să adopte o decizie care să specifice, pentru aparatele din anumite categorii de echipamente sau aparatele de anumite tipuri, ce cerinţe suplimentare se aplică, să stabilească data de la care se aplică acestea, inclusiv, după caz, o perioadă de tranziţie, a anumitor cerinţe esenţiale suplimentare pentru anumite clase de echipamente sau pentru aparatele de un anumit tip şi să decidă cu privire la forma identificatorului de categorii de echipamente care trebuie aplicat pe anumite tipuri de echipamente terţiene. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei menţionate anterior, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 1999/5/CE se modifică după cum urmează:

(1) La articolul 3, alineatul (3) se înlocuieşte cu următorul text:

„(3) Comisia poate decide ca aparatele din anumite categorii de echipamente sau aparatele de un anumit tip să fie construite astfel încât:

(a) să se integreze prin reţele altor aparate şi să poată fi racordate la interfeţe de tip corespunzător în întreaga Comunitate; şi/sau

(b) să nu dăuneze reţelei sau funcţionării acesteia şi nici să nu utilizeze în mod defectuos resursele reţelei, provocând astfel o deteriorare inacceptabilă a serviciului; şi/sau

(c) să prezinte garanţii pentru asigurarea protecţiei datelor cu caracter personal şi a vieţii private a utilizatorilor şi a abonaţilor; şi/sau

(d) să fie compatibile cu anumite funcţii care să împiedice frauda; şi/sau

(e) să fie compatibile cu anumite funcţii care să asigure accesul la serviciile de urgenţă; şi/sau

(f) să fie compatibile cu anumite funcţii, pentru a facilita utilizarea lor de către persoanele cu handicap.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15.”

(2) La articolul 6, alineatul (2) se înlocuieşte cu următorul text:

„(2) La adoptarea unei decizii privind aplicarea cerinţelor esenţiale prevăzute la articolul 3 alineatul (3), Comisia stabileşte data aplicării acestor cerinţe.

În cazul în care se stabileşte că o categorie de echipamente trebuie să respecte anumite cerinţe esenţiale prevăzute la articolul 3 alineatul (3), orice aparat din categoria respectivă de echipamente care este introdus pe piaţă pentru prima dată anterior datei aplicării stabilite de Comisie poate rămâne pe piaţă o perioadă rezonabilă.

Măsurile menţionate la primul şi la al doilea paragraf fiind destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 15.”

(3) Articolul 15 se înlocuieşte cu următorul text:

„Articolul 15

Procedura de reglementare cu control

În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(4) La anexa VII, punctul 5 se înlocuieşte cu următorul text:

„(5) Identificatorul categoriei de echipamente se prezintă sub forma decisă de Comisie.

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 15.”

1.4. Regulamentul (CE) nr. 141/2000 al Parlamentului European şi al Consiliului din 16 decembrie 1999 privind produsele medicamentoase orfane[10]

În ceea ce priveşte Regulamentul (CE) nr. 141/2000, Comisia ar trebui să fie împuternicită să adopte definiţii pentru „produs medicamentos similar” şi „superioritate clinică”. Întrucât măsura respectivă are un domeniu general de aplicare şi este destinată să modifice elemente neesenţiale ale regulamentului menţionat anterior sau să le completeze, acesta trebuie să fie adoptat în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 141/2000 se modifică după cum urmează:

(1) La articolul 3, alineatul (2) se înlocuieşte cu următorul text:

„(2) Comisia adoptă, în conformitate cu procedura menţionată la articolul 10 alineatul (2), dispoziţiile necesare pentru punerea în aplicare a alineatului (1) al acestui articol sub forma unui regulament de punere în aplicare.”

(2) La articolul 5, alineatul (8) se înlocuieşte cu următorul text:

„8. Agenţia înaintează de îndată Comisiei avizul final al comitetului, iar aceasta adoptă o decizie în termen de 30 de zile de la primirea avizului. Atunci când, în circumstanţe excepţionale, proiectul de decizie nu este conform cu avizul comitetului, decizia este adoptată în conformitate cu procedura menţionată la articolul 10a alineatul (2). Decizia este notificată sponsorului şi comunicată agenţiei şi autorităţilor competente ale statelor membre.”

(3) La articolul 8, alineatul (4) se înlocuieşte cu următorul text:

„(4) Comisia adoptă definiţii pentru „produs medicamentos similar” şi „superioritate clinică” sub forma unui regulament de punere în aplicare.

Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 10a alineatul (3).”

(4) Se introduce următorul articol 10a:

„Articolul 10a

(1) Comisia este asistată de Comitetul permanent pentru produse medicamentoase de uz uman.

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

1.5. Directiva 2001/20/CE a Parlamentului European şi a Consiliului din 4 aprilie 2001 de apropiere a actelor cu putere de lege şi a actelor administrative ale statelor membre privind aplicarea bunelor practici clinice în cazul efectuării de studii clinice pentru evaluarea produselor medicamentoase de uz uman [11]

În ceea ce priveşte Directiva 2001/20/CE, Comisia ar trebui să fie împuternicită, în special, să stabilească cerinţe specifice şi să adapteze anumite dispoziţii. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei respective şi să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Directiva 2001/20/CE se modifică după cum urmează:

(1) La articolul 13, alineatul (1) se înlocuieşte cu următorul text:

„(1) Statele membre iau toate măsurile adecvate pentru a se asigura că fabricarea sau importul de produse medicamentoase experimentale este condiţionat de deţinerea unei autorizaţii.

Comisia stabileşte cerinţele minime pe care solicitantul autorizaţiei şi, ulterior, deţinătorul acesteia trebuie să le îndeplinească pentru a obţine autorizaţia.

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 21 alineatul (3).”

(2) Articolul 20 se înlocuieşte cu următorul text:

„Articolul 20

Comisia adaptează prezenta directivă pentru a ţine seama de progresul ştiinţific şi tehnic.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 21 alineatul (3).”

(3) Articolul 21 se înlocuieşte cu următorul text:

„Articolul 21

(1) Comisia este asistată de Comitetul permanent pentru medicamente de uz uman, menţionat la articolul 121 alineatul (1) din Directiva 2001/83/CE a Parlamentului European şi a Consiliului (*).

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada menţionată la articolul 5 alineatul (6) din Decizia 1999/468/CE se stabileşte la trei luni.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

_____________________________________

(*) JO L 311, 28.11.2001, p. 67.”

1.6. Directiva 2001/82/CE a Parlamentului European şi a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare[12]

În ceea ce priveşte Directiva 2001/82/CE, Comisia ar trebui să fie împuternicită, în special, să adapteze anumite dispoziţii şi anexe şi să prevadă condiţii specifice de aplicare. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei respective şi/sau să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2001/82/CE se modifică după cum urmează:

(1) La articolul 10, alineatul (3) se înlocuieşte cu următorul text:

„(3) Prin derogare de la articolul 11, Comisia stabileşte o listă a substanţelor esenţiale pentru tratarea ecvideelor şi pentru care perioada de retragere de pe piaţă nu poate fi mai mică de şase luni în conformitate cu mecanismele de control prevăzute de Deciziile 93/623/CEE şi 2000/68/CE.

Măsura destinată să modifice elemente neesenţiale ale prezentei directive este adoptată în conformitate cu procedura de reglementare cu control menţionată la articolul 89 alineatul (2a).”

(2) La articolul 11 alineatul (2), paragraful al treilea se înlocuieşte cu următorul text:

„Cu toate acestea, Comisia poate modifica aceste perioade de retragere specifice. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 89 alineatul (2a).”

(3) La articolul 13 alineatul (1), paragraful al patrulea se înlocuieşte cu următorul text:

„Cu toate acestea, perioada de zece ani prevăzută la paragraful al doilea se prelungeşte la 13 ani în cazul produselor medicamentoase veterinare pentru peşti sau albine sau alte specii desemnate de Comisie.

Măsura destinată să modifice elemente neesenţiale ale prezentei directive prin completarea acesteia este adoptată în conformitate cu procedura de reglementare cu control menţionată la articolul 89 alineatul (2a).”

(4) La articolul 17 alineatul (1), paragraful al doilea se înlocuieşte cu următorul text:

„Comisia poate adapta literele (b) şi (c) ale primului paragraf în cazul în care acest lucru pare justificat în lumina noilor dovezi ştiinţifice. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 89 alineatul (2a).”

(5) La articolul 39 alineatul (1), paragraful al treilea se înlocuieşte cu următorul text:

„Comisia adoptă aceste dispoziţii sub forma unui regulament de punere în aplicare. Regulamentul respectiv fiind o măsură destinată să modifice elemente neesenţiale ale prezentei directive prin completarea acesteia este adoptat în conformitate cu procedura de reglementare cu control menţionată la articolul 89 alineatul (2a).”

(6) La articolul 50a, alineatul (2) se înlocuieşte cu următorul text:

„(2) Comisia poate adopta orice modificări care pot fi necesare în vederea adaptării dispoziţiilor alineatului (1) pentru a ţine seama de progresul ştiinţific şi tehnic.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 89 alineatul (2a).”

(7) La articolul (51), primul paragraf se înlocuieşte cu următorul text:

„Principiile şi orientările aferente bunei practici de fabricare a produselor medicamentoase veterinare menţionate la articolul 50 litera (f) se adoptă de către Comisie sub forma unei directive adresate statelor membre. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 89 alineatul (2a).”

(8) La articolul 67, litera (aa) se înlocuieşte cu următorul text:

„(aa) produse medicamentoase veterinare pentru animale de la care se obţin produse alimentare.

Cu toate acestea, statele membre pot acorda exceptări de la respectarea acestei cerinţe în conformitate cu anumite criterii stabilite de Comisie. Stabilirea criteriilor respective, măsură destinată să modifice elemente neesenţiale ale prezentei directive prin completarea acesteia, este adoptată în conformitate cu procedura de reglementare cu control menţionată la articolul 89 alineatul (2a).

Statele membre pot continua să aplice dispoziţii naţionale:

(i) până la data aplicării deciziei adoptate în conformitate cu primul paragraf; sau

(ii) până la 1 ianuarie 2007, în cazul în care nu a fost adoptată nicio astfel de decizie până la 31 decembrie 2006;”

(9) La articolul 68, alineatul (3) se înlocuieşte cu următorul text:

„(3) Comisia adoptă orice modificări ale listei substanţelor menţionate la alineatul (1).

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 89 alineatul (2a).”

(10) La articolul 75, alineatul (6) se înlocuieşte cu următorul text:

„(6) Comisia poate modifica alineatul (5) în lumina experienţei dobândite în urma funcţionării acesteia.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 89 alineatul (2a).”

(11) Articolul 79 se înlocuieşte cu următorul text:

„Articolul 79

Comisia adoptă orice modificări care pot fi necesare în vederea adaptării articolelor 72- 78 pentru a ţine seama de progresul ştiinţific şi tehnic.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 89 alineatul (2a).”

(12) Articolul 88 se înlocuieşte cu următorul text:

„Articolul 88

Comisia adoptă orice modificări necesare în vederea adaptării anexei I pentru a ţine seama de progresul tehnic.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 89 alineatul (2a).”

(13) Articolul 89 se modifică după cum urmează:

(a) Se introduce următorul alineat (2a):

„(2a). În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(b) Alineatul (4) se înlocuieşte cu următorul text:

„(4) Regulamentul de procedură al comitetului permanent se face public.”

1.7. Directiva 2006/42/CE a Parlamentului European şi a Consiliului din 17 mai 2006 din 17 mai 2006 privind echipamentele tehnice şi de modificare a Directivei 95/16/CE (reformare)[13]

În ceea ce priveşte Directiva 2006/42/CE, Comisia ar trebui să fie împuternicită, în special, să determine condiţiile de actualizare a listei indicative a componentelor de siguranţă şi a măsurilor privind restricţia introducerii pe piaţă a unor echipamente tehnice care pot fi periculoase. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei menţionate anterior, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2006/42/CE se modifică după cum urmează:

(1) La articolul 8, alineatul (1) se înlocuieşte cu următorul text:

„(1) Comisia poate lua orice măsură adecvată în ceea ce priveşte:

(a) actualizarea listei indicative a componentelor de siguranţă din anexa V menţionată la articolul 2 litera (c);

(b) restricţia introducerii pe piaţă a echipamentelor tehnice menţionate la articolul 9.

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 22 alineatul (3).”

(2) La articolul 9, alineatul (3) se înlocuieşte cu următorul text:

„(3) În cazurile menţionate la alineatul (1), Comisia consultă statele membre şi alte părţi interesate, indicând măsurile pe care intenţionează să le ia pentru a asigura, la nivel comunitar, un nivel ridicat de protecţie a sănătăţii şi siguranţei persoanelor.

Aceasta adoptă măsurile necesare, ţinând seama în mod corespunzător de rezultatele consultării menţionate anterior.

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 22 alineatul (3).”

(3) Articolul 22 se modifică după cum urmează:

(a) Alineatul (3) se înlocuieşte cu următorul text:

„(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(b) Alineatul (4) se elimină.

2. MEDIU

2.1. Directiva 96/59/CE a Consiliului din 16 septembrie 1996 privind eliminarea bifenililor policloruraţi şi a terfenililor policloruraţi (PCB/TPC)[14]

În ceea ce priveşte Directiva 96/59/CE, Comisia ar trebui să fie împuternicită, în special, să stabilească metodele de referinţă pentru măsurare pentru a determina conţinutul de PCB al materialelor contaminate şi standardele tehnice pentru celelalte metode de eliminare a PCB-urilor şi, dacă este necesar, să stabilească, numai în sensul articolului 9 alineatul (1) literele (b) şi (c), alţi înlocuitori mai puţin periculoşi ai PCB-urilor. Întrucât măsurile respective au un domeniu de aplicare general şi sunt destinate să completeze Directiva 96/59/CE prin adăugarea unor noi elemente neesenţiale, acestea trebuie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 96/59/CE se modifică după cum urmează:

(1) Articolul 10 se înlocuieşte cu următorul text:

„Articolul 10

(1) În conformitate cu procedura menţionată la articolul 10a alineatul (2), Comisia pune la dispoziţie o listă cu denumirea de producţie a condensatorilor, rezistorilor şi a bobinelor de inducţie care conţin PCB-uri.

(2) Comisia:

(a) stabileşte metodele de referinţă de măsurare pentru a determina conţinutul de PCB al materialelor contaminate. Măsurătorile efectuate înainte de stabilirea metodele de referinţă rămân valabile;

(b) stabileşte, în cazul în care este necesar, numai în sensul articolului 9 alineatul (1) literele (b) şi (c), alţi înlocuitori mai puţin periculoşi ai PCB-urilor.

Comisia poate stabili standarde tehnice pentru celelalte metode de eliminare a PCB-urilor menţionate la articolul 8 alineatul (2) a doua teză.

Măsurile menţionate la primul şi la al doilea paragraf fiind destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 10a alineatul (3).”

(2) Se introduce următorul articol 10a:

„Articolul 10a

(1) Comisia este asistată de comitetul instituit prin articolul 18 din Directiva 2006/12/CE (*), denumit în continuare „comitetul”.

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

_____________________________________

(*) JO L 114, 27.4.2006, p. 47.”

2.2. Directiva 98/83/CE a Consiliului din 3 noiembrie 1998 privind calitatea apei destinate consumului uman[15]

În ceea ce priveşte Directiva 98/83/CE, Comisia ar trebui să fie împuternicită, în special, să adapteze anexele II şi III la progresul tehnic şi ştiinţific şi să stabilească anumite detalii privind controlul în anexa II. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 98/83/CE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 98/83/CE se modifică după cum urmează:

(1) La articolul 7, alineatul (4) se înlocuieşte cu următorul text:

„(4) Pot fi elaborate orientări comunitare privind controlul prevăzut la prezentul articol în conformitate cu procedura menţionată la articolul 12 alineatul (2).”

(2) La articolul 11, alineatul (2) se înlocuieşte cu următorul text:

„(2) Comisia modifică cel puţin din cinci în cinci ani anexele II şi III pentru a efectua adaptările necesare la progresul ştiinţific şi tehnic.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 12 alineatul (3).”

(3) La articolul 12, alineatul (3) se înlocuieşte cu următorul text:

„(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(4) La articolul 13, alineatul (4) se înlocuieşte cu următorul text:

„(4) Formatele şi informaţiile minime pentru rapoartele prevăzute la alineatul (2) se stabilesc luând în special în considerare măsurile menţionate la articolul 3 alineatul (2), articolul 5 alineatele (2) şi (3), articolul 7 alineatul (2), articolul 8, articolul 9 alineatele (6) şi (7) şi articolul 15 alineatul (1) şi, în cazul în care este necesar, se modifică în conformitate cu procedura prevăzută la articolul 12 alineatul (2).”

(5) La articolul 13, alineatul (6) se înlocuieşte cu următorul text:

„(6) Odată cu primul raport privind această directivă, menţionat la alineatul (2), statele membre elaborează şi un raport privind măsurile pe care le-au luat sau intenţionează să le ia pentru a-şi îndeplini obligaţiile prevăzute la articolul 6 alineatul (3) şi în anexa I partea B nota 10, raport pe care trebuie să îl transmită Comisiei. După caz, se înaintează în conformitate cu procedura menţionată la articolul 12 alineatul (2) o propunere privind formatul raportului menţionat anterior.

(6) La articolul 15, alineatul (3) se înlocuieşte cu următorul text:

„(3) Cererea respectivă este analizată în conformitate cu procedura menţionată la articolul 12 alineatul (2).”

(7) În anexa I partea C nota 10, punctul 1 se înlocuieşte cu următorul text:

„Comisia adoptă măsurile prevăzute în nota 8 privind frecvenţa controlului şi în nota 9 privind frecvenţa controlului, metodele de control şi cele mai relevante locaţii pentru punctele de control în anexa II. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 12 alineatul (3).”

La elaborarea acestor măsuri, Comisia ţine seama, inter alia , de dispoziţiile relevante ale legislaţiei în vigoare sau de programele de control relevante, inclusiv de rezultatele controalelor efectuate în cadrul acestor programe.”

(8) În anexa III alineatul (1), primul paragraf se înlocuieşte cu următorul text:

„Următoarele principii pentru metodele de calcul al parametrilor microbiologici sunt prezentate fie ca referinţă ori de câte ori se indică o metodă CEN/ISO, fie orientativ, până la eventuala adoptare în viitor de către Comisie a unor metode internaţionale CEN/ISO suplimentare pentru parametrii în cauză. Statele membre pot folosi metode alternative, cu condiţia respectării dispoziţiilor articolului 7 alineatul (5).

Măsurile respective privind metode internaţionale CEN/ISO suplimentare fiind destinate să modifice elemente neesenţiale ale prezentei directive, inclusiv completând-o, sunt adoptate în conformitate cu procedura de reglementare cu control menţionată la articolul 12 alineatul (3).”

2.3. Regulamentul (CE) nr. 2037/2000 al Parlamentului European şi al Consiliului din 29 iunie 2000 privind substanţele care diminuează stratul de ozon [16]

În ceea ce priveşte Regulamentul (CE) nr. 2037/2000, Comisia ar trebui să fie împuternicită, în special, să modifice anexa VI, să stabilească şi să reducă nivelul calculat al bromurii de metil pe care producătorii sau importatorii pot să o introducă pe piaţă sau să o utilizeze în scopuri proprii pentru operaţiuni de carantină şi tratamente de preexpediţie, să stabilească un mecanism pentru alocarea de cote din nivelurile calculate ale bromurii de metil pentru fiecare producător şi importator, să adopte, în cazul în care este necesar, modificări şi, după caz, perioadele în care să aibă loc eliminarea treptată a utilizărilor critice ale halonilor enumerate în anexa VII, să decidă dacă să adapteze termenul-limită pentru interzicerea utilizării hidroclorofluorocarburilor, să modifice lista şi datele aferente controlului utilizării hidroclorofluorocarburilor, să modifice lista articolelor legate de cererea de licenţă de import şi anexa IV, să modifice lista produselor care conţin substanţe reglementate şi lista codurilor din Nomenclatura Combinată, prevăzută în anexa V, să devanseze data interzicerii exportului de halon recuperat, reciclat şi regenerat pentru utilizări critice şi să modifice cerinţele privind raportarea. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 2037/2000 şi să completeze Regulamentul (CE) nr. 2037/2000 prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 2037/2000 se modifică după cum urmează:

(1) La articolul 2, a 16-a liniuţă privind „agenţii de proces” se înlocuieşte cu următorul text:

„- <<agent de proces>> reprezintă substanţele reglementate utilizate ca agenţi de prelucrare chimică în acele aplicaţii enumerate în anexa VI, în instalaţiile existente la 1 septembrie 1997 şi în cazul cărora emisiile sunt neglijabile. Comisia elaborează, ţinând seama de aceste criterii şi în conformitate cu procedura menţionată la articolul 18 alineatul (2), o listă a întreprinderilor în cadrul cărora este permisă utilizarea substanţelor reglementate ca agenţi de prelucrare, stabilind nivelurile maxime ale emisiilor pentru fiecare dintre întreprinderile în cauză.

În lumina noilor informaţii sau a evoluţiilor tehnice, inclusiv a revizuirii prevăzute de Decizia X/14 adoptată la reuniunea părţilor la protocol, Comisia poate:

(a) modifica lista întreprinderilor menţionate anterior, în conformitate cu procedura menţionată la articolul 18 alineatul (2);

(b) modifica anexa VI. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 18 alineatul (3).”

(3) Articolul 4 se modifică după cum urmează:

(a) la alineatul (2) paragraful al treilea, punctul (iii) se înlocuieşte cu următorul text:

„Comisia ia măsuri pentru a reduce nivelul calculat al bromurii de metil pe care importatorii sau producătorii îl pot introduce pe piaţă sau utiliza pentru scopuri proprii pentru operaţiuni de carantină şi tratamente de preexpediţie în lumina disponibilităţii tehnice şi economice a unor substanţe sau tehnologii alternative şi a evoluţiilor relevante la nivel internaţional în cadrul protocolului. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(b) La alineatul 3, punctul (ii) se înlocuieşte cu următorul text:

(ii) Comisia poate modifica mecanismul de alocare a cotelor fiecărui producător şi importator din nivelurile calculate prevăzute la literele (d)-(f), aplicabile pe perioada 1 ianuarie 2003-31 decembrie 2003 şi, ulterior, pentru perioade de câte 12 luni.

Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(c) La alineatul 4, punctul (iv) se înlocuieşte cu următorul text:

„(iv) Alineatul 1 litera (c) nu se aplică introducerii pe piaţă şi utilizării halonilor care au fost recuperaţi, reciclaţi sau regeneraţi până la 31 decembrie 2002 în sisteme de protecţie contra incendiilor existente sau introducerii pe piaţă şi utilizării halonilor pentru utilizările critice prevăzute în anexa VII. Comisiei îi sunt notificate în fiecare an de către autorităţile competente ale statelor membre cantităţile de haloni pentru utilizări critice, măsurile luate pentru reducerea emisiilor acestora şi o estimare a acestor emisii, precum şi activităţile curente de identificare şi utilizare a unor alternative adecvate.

Comisia revizuieşte anual utilizările critice enumerate în anexa VII şi, în cazul în care este necesar, adoptă modificări şi, după caz, perioade în care să aibă loc eliminarea treptată, ţinând seama de disponibilitatea unor alternative sau tehnologii viabile din punct de vedere tehnic şi economic care sunt acceptabile din punctul de vedere al mediului şi sănătăţii.

Măsurile destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 18 alineatul (3).”

(4) Articolul 5 se modifică după cum urmează:

(a) La alineatul (1) litera (c) punctul (v), paragraful al cincilea se înlocuieşte cu următorul text:

„Comisia înaintează Parlamentului European şi Consiliului rezultatele respectivei revizuiri. După caz, aceasta decide dacă să adapteze data de 1 ianuarie 2015. Măsura destinată să modifice elemente neesenţiale ale prezentului regulament este adoptată în conformitate cu procedura de reglementare cu control menţionată la articolul 18 alineatul (3).”

(b) Alineatul (6) se înlocuieşte cu următorul text:

„(6) Comisia poate modifica, în lumina experienţei dobândite în urma punerii în aplicare a prezentului regulament sau pentru a ţine seama de progresul tehnic, lista şi datele prevăzute la alineatul (1), dar nu poate în nici un caz prelungi perioadele prevăzute în acesta, fără a aduce atingere exceptărilor prevăzute la alineatul (7).

Măsurile destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 18 alineatul (3).”

(5) La articolul 6, alineatul (5) se înlocuieşte cu următorul text:

„(5) Comisia poate modifica lista articolelor menţionate la alineatul (3) şi în anexa IV.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 18 alineatul (3).”

(6) La articolul 9, alineatul (2) se înlocuieşte cu următorul text:

„(2)În anexa V este prevăzută o listă a produselor care conţin substanţe reglementate şi a unor coduri din Nomenclatura Combinată, cu titlu orientativ pentru autorităţile vamale ale statelor membre. Comisia poate adăuga sau elimina articole din listă sau poate modifica lista pentru a ţine seama de listele elaborate de părţi.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 18 alineatul (3).”

(7) La articolul 11 alineatul (1), litera (d) se înlocuieşte cu următorul text:

„(d) halon recuperat, reciclat şi regenerat depozitat pentru utilizări critice în instalaţiile autorizate sau operate de autoritatea competentă pentru utilizările critice enumerate în anexa VII până la 31 decembrie 2009 şi produse şi echipamente care conţin halon pentru utilizările critice enumerate în anexa VII. Ca urmare a revizuirii efectuate de către Comisie până la 1 ianuarie 2005 a exporturilor de halon recuperat, reciclat şi regenerat pentru utilizări critice, Comisia poate interzice astfel de exporturi înainte de 31 decembrie 2009. Măsura destinată să modifice elemente neesenţiale ale prezentului regulament prin completarea acestuia este adoptată în conformitate cu procedura de reglementare cu control menţionată la articolul 18 alineatul (3).”

(8) La articolul 18, alineatul (3) se înlocuieşte cu următorul text:

„(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(9) La articolul 19, alineatul (6) se înlocuieşte cu următorul text:

„(6) Comisia poate modifica cerinţele privind raportarea prevăzute la alineatele (1)-(4) pentru a respecta angajamentele asumate în cadrul protocolului sau pentru a îmbunătăţi aplicarea practică a cerinţelor privind raportarea.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 18 alineatul (3).”

2.4. Regulamentul (CE) nr. 166/2006 al Parlamentului European şi al Consiliului de instituire a unui registru european al emisiilor şi transferului de poluanţi şi de modificare a Directivelor 91/689/CEE şi 96/61/CE ale Consiliului[17]

În ceea ce priveşte Regulamentul (CE) nr. 166/2006, Comisia ar trebui să fie împuternicită, în special, să adopte măsurile menţionate la articolul 8 alineatul (3), să adapteze anexa II sau III la prezentul regulament la progresul ştiinţific sau tehnic şi să adapteze anexele II şi III la prezentul regulament ca urmare a adoptării de către Reuniunea părţilor la Protocolul CEE-ONU privind registrele emisiilor şi transferului de poluanţi a oricărei modificări la anexele la protocolul menţionat anterior. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 166/2006 şi să completeze Regulamentul (CE) nr. 166/2006 prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 166/2006 se modifică după cum urmează:

(1) La articolul 8, alineatul (3) se înlocuieşte cu următorul text:

„(3) Atunci când Comisia stabileşte că nu există date privind emisiile din surse difuze, se iau măsuri de iniţiere a raportării privind emisiile provenite de la poluanţi relevanţi din una sau mai multe surse difuze, utilizând, după caz, metode omologate la nivel internaţional.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 19 alineatul (3).”

(2) Articolul 18 se înlocuieşte cu următorul text:

„Articolul 18

Modificări la anexe

Comisia efectuează modificările necesare la anexe în vederea:

(a) adaptării anexei II sau III la progresul ştiinţific sau tehnic;

(b) adaptării anexelor II şi III ca urmare a adoptării de către Reuniunea părţilor la protocol a oricărei modificări la anexele la protocol.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 19 alineatul (3).”

(3) La articolul 19, se adaugă următorul alineat (3):

„(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

2.5. Directiva 2006/7/CE a Parlamentului European şi a Consiliului din 15 februarie 2006 privind gestionarea calităţii apei pentru scăldat şi de abrogare a Directivei 76/160/CEE [18]

În ceea ce priveşte Directiva 2006/7/CE, Comisia ar trebui să fie împuternicită, în special, să adapteze, în lumina progresului ştiinţific şi tehnic, metodele de analiză pentru parametrii şi regulile de prelevare prevăzute în anexa I, respectiv anexa V, şi să specifice standardul EN/ISO privind echivalenţa metodelor microbiologice. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 2006/7/CE şi să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2006/7/CE se modifică după cum urmează:

(1) Articolul 15 se înlocuieşte cu următorul text:

„Articolul 15

(1) În conformitate cu procedura menţionată la articolul 16 alineatul (2), Comisia stabileşte:

(a) norme pentru punerea în aplicare a articolului 8 alineatul (1), articolul 12 alineatul (1) litera (a) şi articolul 12 alineatul (4);

(b) orientări pentru o metodă comună de evaluare a probelor individuale.

(2) Comisia adoptă următoarele măsuri:

(a) specificaţia standardului EN/ISO privind echivalenţa metodelor microbiologice, în sensul articolului 3 alineatul (9);

(b) orice modificări necesare pentru a adapta metodele de analiză pentru parametrii prevăzuţi în anexa I, în lumina progresului ştiinţific şi tehnic;

(c) orice modificări necesare pentru a adapta anexa V în lumina progresului ştiinţific şi tehnic.

Măsurile destinate să modifice elemente neesenţiale ale prezentei directive, inclusiv completând-o, sunt adoptate în conformitate cu procedura de reglementare cu control menţionată la articolul 16 alineatul (3).”

(2) La articolul 16, alineatul (3) se înlocuieşte cu următorul text:

„(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

2.6. Directiva 2006/21/CE a Parlamentului European şi a Consiliului din 15 martie 2006 privind gestionarea deşeurilor din industriile extractive şi de modificare a Directivei 2004/35/CE [19]

În ceea ce priveşte Directiva 2006/21/CE, Comisia ar trebui să fie împuternicită, în special, să adopte dispoziţiile necesare pentru punerea în aplicare a articolului 13 alineatul (6), să completeze cerinţele tehnice pentru caracterizarea deşeurilor prevăzută în anexa II, să interpreteze definiţia de la articolul 3 punctul 3, să definească criteriile pentru clasificarea instalaţiilor de gestionare a deşeurilor în conformitate cu anexa III, să stabilească standarde armonizate pentru metodele de eşantionare şi de analiză şi să adapteze anexele la progresul ştiinţific şi tehnic. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 2006/21/CE şi să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 2006/468/CE.

Prin urmare, Directiva 2006/21/CE se modifică după cum urmează:

(1) Articolul 22 se înlocuieşte cu următorul text:

„Articolul 22

(1) Până la 1 mai 2008, Comisia adoptă următoarele, în conformitate cu procedura menţionată la articolul 23 alineatul (2):

(a) dispoziţii necesare pentru armonizarea şi transmiterea regulată a informaţiilor menţionate la articolul 7 alineatul (5) şi articolul 12 alineatul (6);

(b) orientări tehnice privind constituirea garanţiei financiare în conformitate cu cerinţele prevăzute la articolul 14 alineatul (2);

(c) orientări tehnice privind inspecţii, în conformitate cu articolul 17.

(2) Până la 1 mai 2008, Comisia adoptă dispoziţii necesare pentru următoarele, acordând prioritate literelor (b), (c) şi (d):

(a) punerea în aplicare a articolului 13 alineatul (6), inclusiv a cerinţelor tehnice privind definiţia cianurii disociabilă în mediu slab acid şi a metodei de măsurare a acesteia;

(b) completarea cerinţelor tehnice pentru caracterizarea deşeurilor prevăzută în anexa II;

(c) interpretarea definiţiei de la articolul 3 punctul 3;

(d) definirea criteriilor pentru clasificarea instalaţiilor de gestionare a deşeurilor în conformitate cu anexa III;

(e) stabilirea unor eventuale standarde armonizate de prelevare de probe şi de analiză necesare pentru punerea în aplicare a prezentei directive. Măsurile destinate să modifice elemente neesenţiale ale prezentei directive, inclusiv completând-o, sunt adoptate în conformitate cu procedura de reglementare cu control menţionată la articolul 23 alineatul (3).

(3) Comisia efectuează modificările necesare ale anexelor în vederea adaptării acestora la progresul ştiinţific şi tehnic.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 23 alineatul (3).”

(2) La articolul 23, alineatul (3) se înlocuieşte cu următorul text:

„(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

3. EUROSTAT

3.1. Regulamentul (CE) nr. 2494/95 al Consiliului din 23 octombrie 1995 privind indicii armonizaţi ai preţurilor de consum[20]

În ceea ce priveşte Regulamentul (CE) nr. 2494/95, Comisia ar trebui să fie împuternicită, în special, să adopte norme care să fie respectate pentru a se asigura comparabilitatea indicilor armonizaţi ai preţurilor de consum (IAPC) şi pentru a se menţine şi îmbunătăţi fiabilitatea şi relevanţa acestora. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 2494/95, prin completarea acestuia prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 2494/95 se modifică după cum urmează:

(1) La articolul 3, termenii „la articolul 14” se înlocuiesc cu termenii „la articolul 14 alineatul (2)”.

(2) La articolul 4, paragraful al treilea se înlocuieşte cu următorul text:

„Comisia (Eurostat) adoptă norme care trebuie respectate pentru a se asigura comparabilitatea IAPC-urilor. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 14 alineatul (3).”

(3) La articolul 5, alineatul (3) se înlocuieşte cu următorul text:

„(3) Comisia adoptă măsurile de punere în aplicare pentru prezentul regulament necesare pentru asigurarea comparabilităţii IAPC-urilor şi pentru menţinerea şi îmbunătăţirea fiabilităţii şi relevanţei acestora, după consultarea BCE. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 14 alineatul (3).”

(4) La articolul 8 alineatul (3), termenii „la articolul 14” se înlocuiesc cu termenii „la articolul 14 alineatul (2)”.

(5) Articolul 9 se înlocuieşte cu următorul text:

„Articolul 9

Elaborarea rezultatelor

Statele membre prelucrează datele colectate în vederea elaborării IAPC-ului, care este un indice de tip Laspeyres acoperind categoriile clasificării internaţionale COIOP (clasificarea consumului individual după scop) (*), care se adaptează de către Comisie pentru a stabili IAPC comparabili. Comisia stabileşte metodele, procedurile şi formulele care să asigure îndeplinirea condiţiilor de comparabilitate. Măsurile destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 14 alineatul (3).

(*) Publicată de Organizaţia Naţiunilor Unite, seria F nr. 2, revizia 3, tabelul 6.1, modificată de OCDE (DES/NI/86.9), Paris 1986.”

(6) La articolul 11, termenii „la articolul 14” se înlocuiesc cu termenii „la articolul 14 alineatul (2)”.

(7) Articolul 14 se înlocuieşte cu următorul text:

„Articolul 14

Comitetul

(1) Comisia este asistată de Comitetul pentru programul statistic, instituit prin Decizia 89/382/CEE, Euratom a Consiliului (*).

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

______________________________________

(*) JO L 181, 28.6.1989, p. 47.”

(8) La articolul 15, paragraful al doilea se înlocuieşte cu următorul text:

„În aceste rapoarte, Comisia îşi exprimă opinia cu privire la funcţionarea procedurilor descrise la articolul 14 şi propune orice modificări pe care le consideră adecvate.”

3.2. Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forţei de muncă din Comunitate[21]

În ceea ce priveşte Regulamentul (CE) nr. 577/98, Comisia ar trebui să fie împuternicită, în special, să adauge variabile suplimentare, să adapteze definiţiile, regulile de control şi codificare a variabilelor şi să stabilească lista variabilelor structurale, mărimea minimă a eşantionului, precum şi periodicitatea colectării informaţiilor. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 577/98 şi să îl completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 577/98 se modifică după cum urmează:

(1) La articolul 1 paragraful al cincilea a treia liniuţă, termenii „la articolul 8” se înlocuiesc cu termenii „la articolul 8 alineatul (2)”.

(2) La articolul 4, alineatele (2), (3) şi (4) se înlocuiesc cu următorul text:

„(2) Un ansamblu suplimentar de variabile, denumit în continuare <<modul ad hoc>>, poate completa informaţiile prevăzute la alineatul (1).

Comisia adoptă anual un program multianual de module ad hoc:

- acest program precizează, pentru fiecare modul ad hoc, tema, perioada de referinţă, mărimea eşantionului (egală sau mai mică decât cea prevăzută la articolul 3), precum şi termenul de transmitere a rezultatelor (care poate fi diferit de cel prevăzut la articolul 6),

- lista statelor membre şi a regiunilor vizate, precum şi lista detaliată a informaţiilor care trebuie colectate în cadrul unui modul ad hoc se adoptă cu cel puţin douăsprezece luni înainte de începerea perioadei de referinţă prevăzute pentru modulul respectiv,

- mărimea unui modul ad hoc este limitată la unsprezece variabile.

Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 8 alineatul (3).

(3) Definiţiile, regulile privind controlul, codificarea variabilelor, adaptarea listei de variabile ale anchetei, necesară ca urmare a evoluţiei tehnicilor şi conceptelor, precum şi o listă a principiilor pentru formularea de întrebări privind situaţia ocupării locurilor de muncă se adoptă de către Comisie. Măsurile destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 8 alineatul (3).

(4) La propunerea Comisiei, este posibil să se facă distincţie între caracteristicile anchetei menţionate la alineatul (1), o listă de variabile, denumite în continuare „variabile structurale”, care trebuie colectate numai ca medii anuale raportate la 52 de săptămâni, şi nu ca medii trimestriale. Lista variabilelor structurale, mărimea minimă a eşantionului, precum şi periodicitatea colectării se stabilesc de către Comisie. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 8 alineatul (3). Spania, Finlanda şi Regatul Unit pot colecta variabilele structurale raportându-se la un singur trimestru pe o perioadă tranzitorie care expiră la sfârşitul anului 2007.”

(3) Articolul 8 se înlocuieşte cu următorul text:

„Articolul 8

Comitetul

(1) Comisia este asistată de Comitetul pentru programul statistic, instituit prin Decizia 89/382/CEE, Euratom a Consiliului (*).

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

__________________________________

(*) JO L 181, 28.6.1989, p. 47.”

3.3. Regulamentul (CE) nr. 1165/98 din 19 mai 1998 privind statisticile pe termen scurt[22]

În ceea ce priveşte Regulamentul (CE) nr. 1165/98, Comisia ar trebui să fie împuternicită, în special, să aprobe şi pună în aplicare sistemele europene de eşantionare, să adapteze anexele şi să stabilească măsurile de punere în aplicare a prezentului regulament, inclusiv măsurile destinate să ţină seama de evoluţiile economice şi tehnice privind culegerea şi prelucrarea statistică a datelor şi transmiterea variabilelor. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 1165/98, inclusiv completându-l, prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 1165/98 se modifică după cum urmează:

(1) La articolul 4 alineatul (2), litera (d) se înlocuieşte cu următorul text:

„(d) participarea la sistemele europene de eşantionare coordonate de Eurostat în vederea elaborării unor estimări europene.

Detalii privind sistemele menţionate la primul paragraf se specifică în anexe. Comisia adoptă măsuri pentru aprobarea şi punerea în aplicare a acestora. Măsurile destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 18 alineatul (3).”

(2) La articolul 16 alineatul (1), termenii „la articolul 18” se înlocuiesc cu termenii „la articolul 18 alineatul (2)”.

(3) Articolele 17 şi 18 se înlocuiesc cu următorul text:

„Articolul 17

Măsuri de punere în aplicare

Comisia stabileşte măsurile de punere în aplicare a prezentului regulament, inclusiv măsurile destinate să ţină seama de evoluţiile economice şi tehnice privind colectarea şi prelucrarea statistică a datelor şi transmiterea variabilelor. Atunci când adoptă aceste măsuri, Comisia ia în considerare principiul conform căruia beneficiile măsurii trebuie să fie mai mari decât costurile acesteia şi principiul conform căruia nu pot fi implicate resurse suplimentare considerabile fie pentru statele membre, fie pentru întreprinderi, comparativ cu dispoziţiile iniţiale ale prezentului regulament. Măsurile de punere în aplicare a prezentului regulament includ, în special:

(a) utilizarea anumitor unităţi (articolul 2);

(b) actualizarea listei variabilelor (articolul 3);

(c) definiţiile şi formele adecvate ale variabilelor transmise (articolul 3);

(d) frecvenţa compilării statisticilor (articolul 5);

(e) nivelurile defalcării şi agregării care trebuie aplicate variabilelor (articolul 6);

(f) termenele de transmitere (articolul 8);

(g) criteriile de evaluare a calităţii (articolul 10);

(h) perioadele de tranziţie şi derogările acordate în cursul perioadelor de tranziţie (articolul 13);

(i) instituirea de studii-pilot (articolul 16);

(j) instituirea unor sisteme europene de eşantionare (articolul 4);

(k) primul an de bază care trebuie utilizat pentru perioadele de timp conform NACE Rev. 2;

(l) pentru perioadele de timp anterioare anului 2009 trebuie transmise în conformitate cu NACE Rev. 2 nivelul de detaliu, forma, prima perioadă de referinţă şi perioada de referinţă.

Măsurile menţionate la literele (h) şi (i) sunt adoptate în conformitate cu procedura de reglementare cu control menţionată la articolul 18 alineatul (2).

Măsurile menţionate la literele (a) - (g) şi (j) - (l) destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 18 alineatul (3).

Articolul 18

Comitetul

(1) Comisia este asistată de Comitetul pentru programul statistic, instituit prin Decizia 89/382/CEE, Euratom a Consiliului (*).

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

____________________________________

(*) JO L 181, 28.6.1989, p. 47.”

(4) Anexa A („Industrie”) se modifică după cum urmează:

(a) Litera (a) („Domeniul de aplicare”) se înlocuieşte cu următorul text:

„(a) Domeniul de aplicare

Prezenta anexă se aplică tuturor activităţilor enumerate în secţiunile B - E din NACE Rev. 2 sau, după caz, tuturor produselor enumerate în secţiunile B - E din CPA. Nu se cer informaţii pentru 37, 38.1, 38.2 şi 39 din NACE Rev. 2. Comisia poate revizui lista activităţilor. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(b) La litera (b) („ Unitatea de observare ”), punctul 3 se înlocuieşte cu următorul text:

„(3) Comisia poate decide utilizarea altor unităţi de observare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(c) Litera (c) („ Lista variabilelor ”) se modifică după cum urmează:

(i) La punctul 2, ultima teză se înlocuieşte cu următorul text:

„Comisia stabileşte condiţiile de asigurare a calităţii necesare a datelor. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(ii) Punctele 3 şi 4 se înlocuiesc cu următorul text:

„(3) De la începutul primei perioade de referinţă, informaţiile privind noile comenzi (nr. 130, 131 şi 132) pot fi aproximate printr-un indicator principal alternativ, care poate fi calculat din datele anchetei conjuncturale. Această aproximare este permisă pentru o perioadă de cinci ani de la data intrării în vigoare a regulamentului. Perioada menţionată anterior se prelungeşte cu până la cinci ani, cu excepţia cazului în care Comisia decide altfel. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).

(4) De la începutul primei perioade de referinţă, informaţiile privind persoanele angajate (nr. 210) pot fi aproximate la numărul salariaţilor (nr. 211). Această aproximare este permisă pentru o perioadă de cinci ani de la data intrării în vigoare a regulamentului. Perioada menţionată anterior se prelungeşte cu până la cinci ani, cu excepţia cazului în care Comisia decide altfel. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(iii) La punctul 8, ultima teză se înlocuieşte cu următorul text:

„Comisia poate revizui lista activităţilor. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(iv) La punctul 10, ultima teză se înlocuieşte cu următorul text:

„Comisia poate revizui lista activităţilor. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(d) La litera (d) („ Formatul ”), punctul 2 se înlocuieşte cu următorul text:

„(2) În plus, variabila „producţie” (nr. 110) şi variabila „ore lucrate” (nr. 220) trebuie transmise într-o formă adaptată în funcţie de zilele lucrătoare.

Atunci când şi alte variabile sunt afectate de variabila „zile lucrătoare”, statele membre pot transmite şi variabilele respective într-o formă care să fie adaptată în funcţie de numărul de zile lucrătoare. Comisia poate modifica lista variabilelor care trebuie transmise sub formă adaptată în funcţie de zilele lucrătoare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(e) La litera (f), („ Gradul de detaliere ”), punctele 8 şi 9 se înlocuiesc cu următorul text:

„8. Pentru variabila „preţul la import” (nr. 340), Comisia poate stabili condiţiile de aplicare a unui sistem de eşantionare european definit la articolul 4 alineatul (2) primul paragraf litera (d). Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).

9. Variabilele privind pieţele externe (nr. 122, 132 şi 312) trebuie transmise făcând o distincţie între zona euro şi zona non-euro. Distincţia trebuie făcută pentru întreaga industrie, definită în NACE Rev. 2 secţiunile B – E, pentru principalele sectoare industriale, la nivel de secţiune (1 literă) şi diviziune (2 cifre) din NACE Rev. 2. Pentru variabila 122 nu sunt necesare informaţii privind NACE Rev. 2 D şi E. În afară de aceasta, variabila „preţul la import” (nr. 340) trebuie transmisă făcând o distincţie între zona euro şi zona non-euro. Distincţia trebuie făcută pentru întreaga industrie, definită în CPA secţiunile B – E, principalelor sectoare industriale, la nivel de secţiune (1 literă) şi diviziune (2 cifre) din CPA. Pentru a face o distincţie între zona euro şi zona non-euro, Comisia poate stabili condiţiile de aplicare a sistemelor de eşantionare europene definite la articolul 4 alineatul (2) primul paragraf litera (d). Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3). Sistemul de eşantionare european poate limita domeniul de aplicare al variabilei „preţul la import” la importul de produse din ţări care nu fac parte din zona euro. Nu este necesar să se facă o distincţie între zona euro şi zona non-euro pentru variabilele 122, 132, 312 şi 340 de către acele state membre care nu au adoptat moneda euro.”

(f) La litera (j), („ Perioada de tranziţie ”), toate trimiterile la articolul 18 se înlocuiesc cu trimiteri la articolul 18 alineatul (2).

(5) Anexa B („Construcţii”) se modifică după cum urmează:

(a) La litera (b) („ Unitatea de observare ”), punctul 4 se înlocuieşte cu următorul text:

„(4) Comisia poate decide utilizarea altor unităţi de observare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(b) Litera (c) („ Lista variabilelor ”) se modifică după cum urmează:

(i) Punctul (3) se înlocuieşte cu următorul text:

"(3) De la începutul primei perioade de referinţă, informaţiile privind persoanele angajate (nr. 210) pot fi aproximate la numărul salariaţilor (nr. 211). Această aproximare este permisă pentru o perioadă de cinci ani de la data intrării în vigoare a regulamentului. Perioada menţionată anterior se prelungeşte cu până la cinci ani, cu excepţia cazului în care Comisia decide altfel. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(ii) La punctul 6, ultimul paragraf se înlocuieşte cu următorul text:

„Comisia decide până la 11 august 2008 cel târziu dacă să invoce articolul 17 litera (b) pentru a înlocui variabila „costurile construcţiilor” cu variabila „preţul de producţie” începând cu anul de bază 2010. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(c) La litera (d) („ Formatul ”), punctul (2) se înlocuieşte cu următorul text:

„(2) În plus, variabilele privind producţia (nr. 110, 115 şi 116) şi variabila „ore lucrate” (nr. 220) trebuie transmise în formă adaptată în funcţie de zilele lucrătoare. Atunci când şi alte variabile sunt afectate de zilele lucrătoare, statele membre pot transmite şi variabilele respective într-o formă care să fie adaptată în funcţie de numărul de zile lucrătoare. Comisia poate modifica lista variabilelor care trebuie transmise sub formă adaptată în funcţie de zilele lucrătoare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(d) La litera (j), („ Perioada de tranziţie ”), toate trimiterile la articolul 18 se înlocuiesc cu trimiteri la articolul 18 alineatul (2).

(6) Anexa C („Comerţul cu amănuntul şi reparaţiile”) se modifică după cum urmează:

(a) La litera (b) („ Unitatea de observare ”), punctul 2 se înlocuieşte cu următorul text:

„(2) Comisia poate decide utilizarea altor unităţi de observare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(b) Litera (c) („ Lista variabilelor ”) se modifică după cum urmează:

(i) Punctul 3 se înlocuieşte cu următorul text:

„(3) De la începutul primei perioade de referinţă, informaţiile privind persoanele angajate (nr. 210) pot fi aproximate la numărul salariaţilor (nr. 211). Această aproximare este permisă pentru o perioadă de cinci ani de la data intrării în vigoare a regulamentului. Perioada menţionată anterior se prelungeşte cu până la cinci ani, cu excepţia cazului în care Comisia decide altfel. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(ii) La punctul 4, ultimul paragraf se înlocuieşte cu următorul text:

„Comisia decide până la 11 august 2008 cel târziu dacă să invoce articolul 17 litera (b) pentru a include variabilele „ore lucrate” (nr. 220) şi „salarii brute” (nr. 230) începând cu anul de bază 2010. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(c) La litera (d) („ Formatul ”), punctul 2 se înlocuieşte cu următorul text:

„(2) Variabilele „cifra de afaceri” (nr. 120) şi „volumul vânzărilor” (nr. 123) trebuie de asemenea transmise sub o formă care să ţină seama de zilele lucrătoare. Atunci când şi alte variabile sunt afectate de zilele lucrătoare, statele membre pot transmite şi variabilele respective într-o formă adaptată care să ţină seama de numărul de zile lucrătoare. Comisia poate modifica lista variabilelor care trebuie transmise sub formă adaptată în funcţie de zilele lucrătoare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(d) La litera (g) („ Termenele de transmitere a datelor ”), punctul 2 se înlocuieşte cu următorul text:

„(2) Variabilele „cifra de afaceri” (nr. 120) şi „deflatorul vânzărilor”/„volumul vânzărilor” (nr. 330/123) se transmit în termen de o lună în gradul de detaliere menţionat în prezenta anexă litera (f) punctul 3. Statele membre pot alege să transmită variabilele „cifra de afaceri” şi „deflatorul vânzărilor”/„volumul vânzărilor”, nr. 120 şi 330/123, în conformitate cu alocarea prevăzută de un sistem de eşantionare european, definit la articolul 4 alineatul (2) primul paragraf litera (d). Condiţiile privind alocarea se stabilesc de către Comisie. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(e) La litera (j), („ Perioada de tranziţie ”), toate trimiterile la articolul 18 se înlocuiesc cu trimiteri la articolul 18 alineatul (2).

(7) Anexa D („Alte servicii”) se modifică după cum urmează:

(a) La litera (b) („ Unitatea de observare ”), punctul 2 se înlocuieşte cu următorul text:

„(2) Comisia poate decide utilizarea altor unităţi de observare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(b) Litera (c) („ Lista variabilelor ”) se modifică după cum urmează:

(i) Punctul 2 se înlocuieşte cu următorul text:

„(2) De la începutul primei perioade de referinţă, informaţiile privind persoanele angajate (nr. 210) pot fi aproximate la numărul salariaţilor (nr. 211). Această aproximare este permisă pentru o perioadă de cinci ani de la data intrării în vigoare a regulamentului. Perioada menţionată anterior se prelungeşte cu până la cinci ani, cu excepţia cazului în care Comisia decide altfel. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(ii) La alineatul (4), ultimul paragraf se înlocuieşte cu următorul text:

„Comisia decide până la 11 august 2008 cel târziu dacă să invoce articolul 17 litera (b) pentru a include variabilele „ore lucrate” (nr. 220) şi „salarii brute” (nr. 230) începând cu anul de bază 2010. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(c) La litera (d) („ Formatul ”), alineatul (2) se înlocuieşte cu următorul text:

„(2) Variabila „cifra de afaceri” (nr. 120) trebuie de asemenea transmisă într-o formă care să ţină seama de zilele lucrătoare. Atunci când şi alte variabile sunt afectate de zilele lucrătoare, statele membre pot transmite şi variabilele respective într-o formă adaptată care să ţină seama de numărul de zile lucrătoare. Comisia poate modifica lista variabilelor care trebuie transmise sub formă adaptată în funcţie de zilele lucrătoare. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(d) La litera (e) („ Perioada de referinţă ”), ultima teză se înlocuieşte cu următorul text:

„Comisia decide până la 11 august 2008 cel târziu dacă să invoce articolul 17 litera (d) referitor la o revizuire a frecvenţei compilării variabilei „cifra de afaceri”. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(e) La litera (f) („ Gradul de detaliere ”), alineatul (6) se înlocuieşte cu următorul text:

„(6) Comisia poate modifica lista activităţilor şi grupărilor până la 11 august 2008 cel târziu. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 18 alineatul (3).”

(f) La literele (i) („ Prima perioadă de referinţă ”) şi (j), („ Perioada de tranziţie ”), toate trimiterile la articolul 18 se înlocuiesc cu trimiteri la articolul 18 alineatul (2).

3.4. Regulamentul (CE) nr. 530/1999 al Consiliului privind statisticile structurale ale câştigurilor salariale şi ale costului forţei de muncă[23]

În ceea ce priveşte Regulamentul (CE) nr. 530/1999, Comisia ar trebui să fie împuternicită, în special, să adapteze definiţia şi defalcarea informaţiilor care trebuie furnizate, precum şi să stabilească criteriile de evaluare a calităţii. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 530/98 şi să îl completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 530/1999 se modifică după cum urmează:

(1) Articolele 11 şi 12 se înlocuiesc cu următorul text:

„Articolul 11

Modalităţi de punere în aplicare

Modalităţile de punere în aplicare a prezentului regulament, inclusiv măsurile destinate să ţină seama de schimbările economice şi tehnice, se adoptă de către Comisie pentru fiecare perioadă de referinţă cu cel puţin nouă luni înainte de începutul perioadei de referinţă:

(i) definiţia şi defalcarea informaţiilor care trebuie furnizate (articolul 6),

(ii) forma tehnică adecvată pentru transmiterea rezultatelor (articolul 9),

(iii) criteriile de evaluare a calităţii (articolul 10),

(iv) derogările, în cazuri justificate corespunzător, respectiv pentru anii 2004 şi 2006 [articolul 13 alineatul (2)]

Măsurile menţionate la punctele (ii) şi (iv) sunt adoptate în conformitate cu procedura menţionată la articolul 12 alineatul (2).

Măsurile menţionate la punctele (i) şi (iii), destinate să modifice elemente neesenţiale ale prezentului regulament prin completarea acestuia, sunt adoptate în conformitate cu procedura de reglementare cu control menţionată la articolul 12 alineatul (3).

Articolul 12

Comitetul

(1) Comisia este asistată de Comitetul pentru programul statistic, instituit prin Decizia 89/382/CEE, Euratom (*).

(2) În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

(3) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

___________________________________

(*) JO L 181, 28.6.1989, p. 47.”

3.5. Regulamentul (CE) nr. 450/2003 al Parlamentului European şi al Consiliului privind indicele costului forţei de muncă[24]

În ceea ce priveşte Regulamentul (CE) nr. 450/2003, Comisia ar trebui să fie împuternicită, în special, să adapteze definiţiile şi să modifice specificaţiile tehnice, să integreze noi secţiuni în anchetă, să adapteze defalcarea indicilor pe activităţi economice, să definească criteriile de calitate, să elaboreze studii de fezabilitate şi să adopte deciziile în funcţie de rezultatele acestora, precum şi să determine metodologia care trebuie aplicată pentru înlănţuirea indicelui. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 450/2003 şi să îl completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 450/2003 se modifică după cum urmează:

(1) La articolul 2, alineatul (4) se înlocuieşte cu următorul text:

„(4) Comisia poate adopta măsuri pentru a redefini specificaţia tehnică a indicelui şi reviziile structurii de ponderare. Măsurile destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 12 alineatul (3).”

(2) La articolul 3, alineatul (2) se înlocuieşte cu următorul text:

„(2) Integrarea activităţilor economice definite la secţiunile O-S din NACE Rev. 2 în domeniul de aplicare al prezentului regulament este stabilită de Comisie, ţinând seama de studiile de fezabilitate menţionate la articolul 10. Măsurile destinate să modifice elemente neesenţiale ale prezentului regulament, inclusiv completându-l, sunt adoptate în conformitate cu procedura de reglementare cu control menţionată la articolul 12 alineatul (3).”

(3) Articolul 4 se înlocuieşte cu următorul text:

„Articolul 4

Subdivizarea variabilelor

(1) Datele sunt distribuite pe activităţile economice